Jeg står med en halt hest. Jeg har kontakt til dyrlægen, men som i nok har prøvet, vrider man sig konstant for at komme frem til en logisk diagnose. Så jeg vil meget gerne høre fra jer alle skabs-dyrlæger ang forslag til hvad det kunne være:) Den korte version hedder: Halt hest, der skifter i halthedsgrad og ingen varme eller hævelser har i forbenet. Den lange historie lyder: Drømmehesten på 4 år er så småt tilredet og får pause i august. Han bliver jævnligt tilset og gået ture med i skridt, men for 5 uger siden ser jeg ham løbe mig i møde ned af en bakke og han er halt på det ene forben. Om det skete der eller hvad, nåede jeg ikke at opfatte, men det kan meget vel have været da han gled lidt. Han kommer så ind på boks, og dyrlægen bliver tikaldt mandag morgen. han finder så at hesten er øm ved visitering og graver flere små sten der har kilet sig op i den hvide linie ud. Sæbebad osv arrangeres og hesten kommer som aftalt på fold om fredagen. Lørdag er hesten meget halt og søndag endnu værre = hovbyld tænker jeg. Dyrlægen kommer ud mandag og det er meget bedre og konkludere at den må være sprunget selv. Hesten skal være haltfri indenfor en uge. To uger efter er han stadig småhalt. Ikke meget, men nikker lidt i trav. Dyrlæge kommer igen og finder ham stadig øm over samme sted i hoven og siger der nok sidder flere sten. Han graver ud og det bløder. Boksro er ordineret og sæbevand plus bandage. Fire dage efter kommer smeden og skal sætte såler og silikone på. Han finder så en skarp sten i den anden hov, også i den hvide linie godt 1,5 cm oppe. han siger den også har gjort ondt, og jeg mener også at haltheden havde skiftet side, men kan ikke se det. Men han var kun halt på venstre volte dagen før dyrlægen kom, og mere halt på selve dagen. Da jeg er bekymret for om der er noget andet galt end sten i hoven, tjekker dyrlægen benene, men der er ikke hævelser, ømheder eller varme. En ting jeg noterede mig, var at smeden brugte visitertang på samme område som der var skåret op for sten, og ingen andre steder. Smeden mente ikke hesten var øm der, men ud fra hvad jeg har set tidl. i forløbet, gav han sig lige så meget, som da dyrlægen selv visiterede ham. Det var i fredags smeden kom. Søndag kommer hesten på fold med de andre og sine nye sko og ser rentgående ud i trav. Både når den får maks gas med de andre og når han tuller rundt i trav for sig selv. Folden er fin med lidt græs på, altså ikke mudder. Onsdag tager jeg ham i ridehuset og tjekker ham med en veninde. Han er lidt halt de første 20 meter og efterfølgende rentgående. Han får ro i 30 min og tjekkes igen - stadig rentgående. Har haft en hest med hovbyld før, og den havde en for god hukommelse og var halt i starten af trav i to uger, kun fordi den huskede den havde ondt. Bunden i ridehuset er en lækker fiberbund som efter min mening er god fast bund. Idag tjekker jeg ham så igen, men nu er han altså halt mere end de 20 meter, men syntes stadig det svinger lidt. Nogle gange er det små nik, andre gange gynger han med hovedet fra side til side, og nu kan jeg pludseligt ikke huske om han gør det normalt. gennem hele forløbet har det været meget svingende hvor halt han har været, fra dag til dag. Jeg har snakket med dyrlægen idag og skal ringe op til højgård hestehospital imorgen og få en tid til en udvidet halthedsundersøgelse i næste uge, men jeg er jo ved at dø over ikke at vide hvad det er. Selvom det kun er gætterier, vil jeg meget gerne høre jeres mening om det! På forhånd mange tak!
og lige en tilføjelse, hesten var ikke øm på senerne heller da dyrlægen undersøgte ham.
Nu har jeg efterhånden haft hest i mange år, og ved haltheder er det spild af penge, at få den lokale dyrlæge ud at se på hesten. Man kan ligeså godt køre den på en hesteklinik først som sidst for at finde årsagen - der har de det rigtige udstyr til at finde skaden.  Jeg har oplevet 2 alvorlige skader, som har givet sig udslag i det du beskriver og ingen hævelser. Den ene er en hovledsbetændelse og den anden er en seneskade i hovregionen - her kan hesten jo ikke hæve op, så skaden presser på hovvæggen.
Jeg har kun 1 klar erfaring med halt hest. Han brugte slet ikke bagbenet i trav og slog over i galop på 3 ben. Altså jeg var ikke i tvivl om min hest var halt de første 2-3 dage. Fik ham tilset af dyrlæge, bøjeprøve, visitertang osv....smertestillende i 5 dage. Stadig halt efer 5 dage, dog ikke så meget. Fik ham i røngten og fik lagt mange blokader. Til sidst viste en scanning en gaffelbåndsskade.Indvendig nederst på højre bagben havde gaffelbåndet sluppet lidt. I de dage han haltede var det svingede fra stok halt til lidt halt, han var ikke varm, han var ikke hævet. Så jeg kan også kun tilslutte mig, at får fat i en dyrlæge der har speciale inde for heste og haltheder. Det tog over 2 timer at finde gaffelbåndskaden på klinikken.Min dyrlæge mener at gaffelbåndsskader er en af de hyppigste foldskader. Held og lykke. Rikke
jeg jeg ahr så haft en hest engang som bøvlede med White line disease, så knusninger i sål og især den hvide linje,skal man tage alvorligt. De gange mine hypper har haft en hovbyld,trådt en sten op o.lign er der ofte gået over 5 uger, før de var helt fri for ømhed. Det er altid fornuftigt at få sin hest ordentligt undersøgt, men 2-3 uger er kort tid at forvente bedring, hvis hesten både har haft en hovbyld,specialbeslag og knusninger.
mange tak for jeres svar! - Høre stadig gerne flere bud:) Jeg var så heldig at få en tid til ham senere i eftermiddag, hurra for et fleksibelt studie så jeg kan tage fri! Jeg er selvfølgelig meget nervøs for det så kan være noget med leddet eller senerne:( Leonidas: Håber det stadig "bare" er noget med hoven, for hvor er det bare uheldigt at hvis de sten har dækket over noget mere alvorligt. Jeg melder tilbage senere hvad de finder ud af
Tak Karen, og det gjorde de!:) De mente at han stadig var øm efter at blevet gravet i pga. stenene og havde samtidigt småforstrukket en sene eller en fibersprængning. Men de mente at det meste var ovre, og han skal stå på sygefold i 3 uger og må gerne skridte en tur, både med eller uden rytter:D Så det var en rigtig dejligt nyhed! Derudover opførte min 4-årige drømmehest sig helt eksemplarisk og det er første gang jeg har kørt med ham, og læssede ham alene. Dygtig hest!:) Tak for alle jeres svar!:)